Stoom of kook die pampoen tot sag. Dreineer die oortollige water en druk die pampoen baie fyn. Meng die pampoen, meel, bakpoeier en sout saam in ’n mengbak. Voeg die geklitste eier by en meng goed. Verhit ’n bietjie sonneblomolie in ’n pan (maak seker die pan is goed bedek met olie) en skep klein bietjies van die pampoenmoes daarin – minder as vir tradisionele pampoenkoekies. Braai aan albei kante bruin en dreineer op kombuispapier. Sit warm voor met kaneelsuiker.